ธนชาตขาย3กองตราสารหนี้ชูสูงสุด3.60%
บลจ.ธนชาต ขายกองทุนตราสารหนี้ 3 กองทุน ลงทุนตั้งแต่ 3-12 เดือน คาดผลตอบแทน 2.75-3.60% ต่อปี
24 พ.ค. 2555

บลจ.ธนชาต ขายกองทุนตราสารหนี้ 3 กองทุน ลงทุนตั้งแต่ 3-12 เดือน คาดผลตอบแทน 2.75-3.60% ต่อปี
นายสุรธีร์ กิตติวรวงศ์ ผู้ช่วยกรรมการผู้จัดการบริษัทหลักทรัพย์จัดการกองทุน (บลจ.) ธนชาต กล่าวว่าบริษัทเสนอขายกองทุนตราสารหนี้ 3 กองทุน โดย กองทุนเปิดธนชาตตราสารหนี้ต่างประเทศ Y9 (T-FixFIFY9) ระยะเวลาลงทุนประมาณ 12 เดือน ลงทุนในเงินฝากต่างประเทศและตราสารหนี้ที่ออกโดยสถาบันการเงินในต่างประเทศ ผลตอบแทนประมาณ 3.60% ต่อปีเสนอขายครั้งเดียวระหว่างวันที่ 23 - 28  พ.ค.2555
กองทุนเปิดธนชาตพันธบัตรรัฐคุ้มครองเงินต้น ๒ (TGOV2) รอบการลงทุนประมาณ 6 เดือน และสามารถลงทุนได้ต่อเนื่องประมาณ 6 เดือนต่อรอบ ผลตอบแทนประมาณ 2.90% ต่อปี ลงทุนในพันธบัตรภาครัฐประมาณ 99.90%และลงทุนในเงินฝากธนาคารพาณิชย์ประมาณ 0.10% เปิดรับคำสั่งซื้อ -ขายวันที่ 21 -28 พ.ค.2555
สำหรับกองทุนเปิดธนชาตพันธบัตรรัฐคุ้มครองเงินต้น 3M/2 (TGOV3M2) รอบการลงทุนประมาณ 3 เดือน และสามารถลงทุนได้ต่อเนื่องประมาณ 3 เดือนต่อรอบ ผลตอบแทนประมาณ 2.75% ต่อปี ลงทุนในพันธบัตรภาครัฐประมาณ99.90% และลงทุนในเงินฝากธนาคารพาณิชย์ประมาณ 0.10% เปิดรับคำสั่งซื้อ - ขาย วันที่ 25 พ.ค.- 1 มิ.ย.2555